**TEISĖS AKTŲ IŠRAŠAI**

**LIETUVOS RESPUBLIKOS**

**VIETOS SAVIVALDOS**

**ĮSTATYMAS**

**6 straipsnis. Savarankiškosios savivaldybių funkcijos**

Savarankiškosios (Konstitucijos ir įstatymų nustatytos (priskirtos) savivaldybių funkcijos:

25) savivaldybės saugomų teritorijų steigimas, apsauga ir tvarkymas;

**LIETUVOS RESPUBLIKOS**

**TERITORIJŲ PLANAVIMO**

**ĮSTATYMAS**

**5 straipsnis. Teritorijų planavimo dokumentų rūšys**

4. Specialiojo teritorijų planavimo dokumentams priskiriami:

3) saugomų teritorijų specialiojo teritorijų planavimo dokumentai: saugomų teritorijų sistemos ar jos dalių schemos, saugomų teritorijų ribų planai, saugomų teritorijų planavimo schemos (ribų ir tvarkymo planai), saugomų teritorijų tvarkymo planai.

**21 straipsnis. Specialiojo teritorijų planavimo objektai ir uždaviniai**

2. Specialiojo teritorijų planavimo uždaviniai pagal specialiojo teritorijų planavimo dokumentų rūšį:

3) numatyti kraštovaizdžio, gamtos ir biologinės įvairovės apsaugos priemones.

**30 straipsnis. Bendrieji specialiojo teritorijų planavimo dokumentų rengimo reikalavimai**

1. Specialiojo teritorijų planavimo dokumentai rengiami:

1) kai juos rengti yra numatyta pagal įstatymus;

2. Specialiojo teritorijų planavimo dokumentai pradedami rengti specialiojo teritorijų planavimo dokumentą tvirtinančio subjekto sprendimu dėl specialiojo teritorijų planavimo dokumento rengimo pradžios ir planavimo tikslų.

**LIETUVOS RESPUBLIKOS**

**SAUGOMŲ TERITORIJŲ**

**ĮSTATYMAS**

**28 straipsnis. Saugomų teritorijų planavimas**

2. Planuojant saugomų teritorijų sistemą, jos dalis ar atskiras saugomas teritorijas rengiami šie teritorijų planavimo dokumentai:

2) valstybinių ir savivaldybių draustinių, rezervatinių apyrubių, atkuriamųjų ir genetinių sklypų ribų planai – rengiami šioms saugomoms teritorijoms steigti, jų riboms nustatyti ar keisti;

4. Šio straipsnio 2 dalyje nurodyti saugomų teritorijų planavimo dokumentai rengiami, koreguojami, keičiami, derinami, tikrinami ir tvirtinami vadovaujantis šiuo Įstatymu, Teritorijų planavimo įstatymu, Vyriausybės įgaliotų institucijų patvirtintomis Saugomų teritorijų specialiųjų planų rengimo taisyklėmis, reglamentuojančiomis saugomų teritorijų specialiųjų planų struktūrą, jų organizavimo, rengimo, koregavimo, keitimo, derinimo, tikrinimo, tvirtinimo tvarką.

**LIETUVOS RESPUBLIKOS APLINKOS MINISTRAS**

**LIETUVOS RESPUBLIKOS KULTŪROS MINISTRAS**

**ĮSAKYMAS**

**DĖL SAUGOMŲ TERITORIJŲ SPECIALIŲJŲ PLANŲ RENGIMO TAISYKLIŲ PATVIRTINIMO**

2020 m. birželio 3 d. Nr. D1-330/ĮV-706

Vilnius

9. Dokumentai pradedami rengti Dokumentą tvirtinančio subjekto sprendimu dėl specialiojo teritorijų planavimo dokumento rengimo pradžios ir planavimo tikslų. Sprendimą dėl specialiojo teritorijų planavimo dokumento rengimo pradžios ir planavimo tikslų priima:

9.4. savivaldybės taryba – dėl savivaldybių draustinių ribų ir tvarkymo planų.